VENDIM
Nr. 718, datë 11.11.2022

PËR ZBATIMIN NGA REPUBLIKA E SHQIPËRISË TË RREGULLOREVE TË KËSHILLIT TË BASHKIMIT EVROPIAN PËR VENDOSJEN, NDRYSHIMIN DHE SHFUQIZIMIN E MASAVE SHTRËNGUESE NDËRKOMBËTARE

Në mbështetje të nenit 100 të Kushtetutës dhe të shkronjës “c”, të pikës 3, të nenit 3, të ligjit nr. 72/2019, “Për masat shtrënguese ndërkombëtare në Republikën e Shqipërisë”, me propozimin e ministrit të Financave dhe Ekonomisë dhe të ministrit për Evropën dhe Punët e Jashtme, Këshilli i Ministrave

VENDOSI:

1. Zbatimin nga Republika e Shqipërisë të rregulloreve të Këshillit të Bashkimit Evropian për vendosjen, ndryshimin dhe shfuqizimin e masave shtrënguese ndërkombëtare, sipas anekseve që i bashkëlidhen këtij vendimi, përkatësisht:
[bookmark: _GoBack]a) Për rregulloren e Këshillit të Bashkimit Evropian (BE) 2022/879, datë 3 qershor 2022, që ndryshon rregulloren (BE) nr. 833/2014, “Në lidhje me masat kufizuese në funksion të veprimeve të Rusisë që destabilizojnë situatën në Ukrainë”, zbatohet neni 1, pika 7, paragrafët 1, 2 dhe nënparagrafët “a” dhe “b”, të paragrafit 3, të nenit 3m, sipas aneksit 1 bashkëlidhur këtij vendimi.
2. Ngarkohet Drejtoria e Përgjithshme e Doganave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

ZËVENDËSKRYEMINISTËR
Belinda Balluku

ANEKSI 1
RREGULLORJA E KËSHILLIT (BE) 2022/879, E DATËS 3 QERSHOR 2022, PËR NDRYSHIMIN E RREGULLORES (BE) NR. 833/2014, NË LIDHJE ME MASAT KUFIZUESE NË FUNKSION TË VEPRIMEVE TË RUSISË QË DESTABILIZOJNË SITUATËN NË UKRAINË

“Neni 3m

1. Ndalohet blerja, importimi ose transferimi i drejtpërdrejtë ose i tërthortë i naftës së papërpunuar ose i produkteve të naftës, siç renditen në aneksin XXV, nëse ato janë me origjinë nga Rusia ose eksportohen nga Rusia.
2. Ndalohet ofrimi i drejtpërdrejtë ose i tërthortë i asistencës teknike, shërbimeve të ndërmjetësimit, financimit ose asistencës financiare ose çdo shërbim tjetër që lidhet me ndalimin në paragrafin 1.
3. Ndalimet në paragrafët 1 dhe 2 nuk do të zbatohen:
a) deri më 5 dhjetor 2022, për transaksionet e njëhershme për dorëzim afatshkurtër, të lidhura dhe të ekzekutuara përpara kësaj date, ose për ekzekutimin e kontratave për blerjen, importin ose transferimin e mallrave që janë nën CN 2709 00, të lidhura përpara datës 4 qershor 2022, ose të kontratave ndihmëse të nevojshme për ekzekutimin e këtyre kontratave, me kusht që ato kontrata t’i jenë njoftuar Komisionit nga shtetet anëtare përkatëse deri më 24 qershor 2022 dhe që transaksionet e njëhershme për dorëzimin afatshkurtër t’i njoftohen Komisionit nga shtetet anëtare përkatëse brenda 10 ditëve nga data e përfundimit të tyre;

b) deri më 5 shkurt 2023, për transaksionet e njëhershme për dorëzim afatshkurtër, të lidhura dhe të ekzekutuara përpara kësaj date, ose për ekzekutimin e kontratave për blerjen, importin ose transferimin e mallrave që janë nën CN 2710, të lidhura përpara datës 4 qershor 2022, ose të kontratave ndihmëse të nevojshme për ekzekutimin e këtyre kontratave, me kusht që ato kontrata t’i jenë njoftuar Komisionit nga shtetet anëtare përkatëse deri më 24 qershor 2022 dhe që transaksionet e njëhershme për dorëzimin afatshkurtër t’i njoftohen Komisionit nga shtetet anëtare përkatëse, brenda 10 ditëve nga përfundimi i tyre.

ANEKSI XXV
LISTA E NAFTËS BRUTO DHE PRODUKTEVE TË NAFTËS TË REFERUARA NË NENET 3m DHE 3n

	Kodi NK
	Përshkrimi

	2709 00
	Vajrat e naftës dhe vajra të fituara prej mineraleve bituminoze, bruto

	2710
	Vajrat e naftës dhe vajra të fituara prej mineraleve bituminoze, ndryshe nga vajrat bruto; përgatitje të paspecifikuara dhe të papërfshira diku tjetër, që përmbajnë ndaj peshës 70% apo më shumë vajra naftë apo vajra të fituara nga mineralet bituminoze, këto vajra duhet të jenë përbërësit bazë të preparatit; mbetje vajrash

